नाडालले सेमिफाइनल नखेल्ने
राफेल नाडालले विम्बल्डन सेमिफाइनलबाट बिहीबार आफ्नो नाम फिर्ता लिएका छन् । पेटको मांशपेसीको चोटका कारण उनले निक किर्गोसविरुद्धको खेल नखेल्ने भएका हुन् ।
लन्डन — राफेल नाडालले विम्बल्डन सेमिफाइनलबाट बिहीबार आफ्नो नाम फिर्ता लिएका छन् । पेटको मांशपेसीको चोटका कारण उनले निक किर्गोसविरुद्धको खेल नखेल्ने भएका हुन् ।टेलर फ्रिट्जविरुद्ध अन्तिम आठमा पाँच सेट चलेको खेलका क्रममा उनले पेटमा चोट बोकेका थिए । पत्रकार सम्मेलनमा स्पेनी खेलाडी नाडालले भने, ‘मैले खेल्ने प्रयास गरेको थिएँ, तर यो चोटले मलाई अगाडि बढ्न दिएन् ।’नाडालले नाम फिर्ता लिएपछि किर्गोस विम्बल्डनको पुरुष एकलको फाइनलमा पुगेका छन् । अर्को सेमिफाइनलमा शुक्रबार नोभाक जोकोभिच र क्यामरुन नुरी भिड्दै छन् ।शनिबार हुने महिला एकलको फाइनलमा भने ट्युनेसियाकी ओन्स जाबेर र काजाकिस्तानकी एलिना रेबकिना भिड्ने छन् । 